ᱢᱟᱱᱥᱤ ᱡᱳᱥᱤ

ᱢᱟᱱᱥᱤ ᱡᱳᱥᱤ (ᱡᱟᱱᱟᱢ ᱑᱘ ᱟᱜᱚᱥᱴ ᱑᱙᱙᱓) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱡᱮᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱱᱚᱵᱷᱮᱢᱵᱚᱨ ᱒᱐᱑᱖ ᱨᱮ ᱵᱷᱟᱨᱚᱛᱤᱭᱚ ᱡᱟᱹᱛᱤᱭᱟᱹᱨᱤ ᱫᱚᱞ ᱞᱟᱹᱜᱤᱫ ᱮ ᱮᱛᱚᱦᱚᱵ ᱞᱮᱫᱟ᱾ ᱡᱚᱡᱚᱢ ᱛᱤ ᱛᱟᱞᱟ-ᱯᱟᱥᱮ ᱵᱳᱞᱤᱝ ᱞᱟᱹᱜᱤᱫ ᱵᱟᱹᱲᱛᱤ ᱩᱨᱩᱢ ᱠᱟᱱ ᱩᱱᱤ, ᱢᱤᱫ ᱞᱟᱛᱟᱨ-ᱛᱷᱚᱠ ᱨᱮᱱ ᱡᱚᱡᱚᱢ ᱛᱤ ᱵᱮᱴᱥᱢᱮᱱ ᱠᱟᱱᱟᱭ᱾ ᱱᱩᱭ ᱫᱚ ᱱᱤᱛᱚᱜ ᱵᱤᱨᱮᱱᱫᱽᱨᱚ ᱥᱤᱝ ᱨᱟᱣᱛᱮᱞᱟ ᱴᱷᱮᱱ ᱠᱷᱚᱱ ᱠᱳᱪᱤᱝ ᱮ ᱦᱟᱛᱟᱣ ᱮᱫᱟ᱾

ᱡᱳᱥᱤ ᱫᱚ ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱴᱮᱦᱨᱤ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱫᱚ ᱦᱚᱨᱤᱭᱟᱬᱟ ᱞᱟᱹᱜᱤᱫ ᱫᱤᱥᱚᱢ ᱵᱷᱤᱛᱨᱤ ᱠᱨᱤᱠᱮᱴ ᱮ ᱠᱷᱮᱞᱟ᱾ ᱩᱱᱤ ᱫᱚ ᱥᱟᱪᱤᱱ ᱛᱮᱱᱫᱩᱞᱠᱚᱨ ᱴᱷᱮᱱ ᱠᱷᱚᱱ ᱡᱚᱛᱚ ᱚᱠᱛᱚ ᱨᱮ ᱩᱫᱜᱟᱹᱣ ᱮ ᱧᱟᱢᱟ᱾ ᱩᱱᱤ ᱫᱚ ᱦᱚᱨᱤᱭᱟᱬᱟ ᱠᱨᱤᱠᱮᱴ ᱮᱥᱳᱥᱤᱭᱮᱥᱚᱱ ᱨᱮ ᱴᱨᱟᱭᱟᱞ ᱨᱮᱭ ᱥᱮᱞᱮᱫ ᱞᱮᱱᱟ ᱟᱨ ᱥᱤᱱᱤᱭᱚᱨ ᱛᱤᱨᱞᱟᱹ ᱯᱚᱱᱚᱛ ᱫᱚᱞ ᱨᱮ ᱑᱙ ᱥᱮᱨᱢᱟ ᱠᱷᱚᱱ ᱞᱟᱛᱟᱨ ᱨᱮ ᱵᱟᱪᱷᱟᱣ ᱮᱱᱟ᱾ ᱩᱱᱤ ᱫᱚ ᱱᱚᱵᱷᱮᱢᱵᱚᱨ ᱒᱐᱑᱖ ᱥᱤᱨᱤᱡᱽ ᱨᱮ ᱣᱮᱥᱴ ᱤᱱᱰᱤᱡᱽ ᱵᱤᱨᱩᱫᱷ ᱨᱮ ᱢᱤᱫ ᱴᱣᱮᱱᱴᱤ᱒᱐ ᱡᱮᱡᱟᱹᱛᱤᱭᱟᱹᱨᱤ (ᱴᱤ᱒᱐ᱟᱭᱤ) ᱨᱮᱱᱟᱜ ᱦᱟᱹᱴᱤᱧ ᱞᱟᱹᱜᱤᱫ ᱵᱷᱟᱨᱚᱛ ᱨᱮᱱᱟᱜ ᱥᱠᱚᱣᱟᱰ ᱨᱮ ᱧᱩᱛᱩᱢ ᱮ ᱮᱢ ᱞᱮᱫᱟ᱾ ᱩᱱᱤ ᱫᱚ ᱚᱱᱟ ᱥᱤᱨᱤᱡᱽ ᱨᱮ ᱟᱡᱟᱜ ᱫᱚᱞ ᱨᱮᱱᱟᱜ ᱡᱟᱦᱟᱸ ᱢᱮᱪ ᱨᱮᱦᱚᱸ ᱵᱟᱭ ᱵᱟᱪᱷᱟᱣ ᱞᱮᱱᱟ, ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱪᱟᱸᱫᱚ ᱨᱮ ᱩᱱᱤ ᱫᱚ ᱛᱷᱟᱭᱞᱮᱸᱰ ᱨᱮ ᱒᱐᱑᱖ ᱛᱤᱨᱞᱟᱹ ᱴᱣᱮᱱᱴᱤ᱒᱐ ᱮᱥᱤᱭᱟ ᱠᱟᱯ ᱨᱮ ᱵᱟᱝᱞᱟᱫᱮᱥ ᱵᱤᱨᱩᱫᱷ ᱨᱮ ᱠᱷᱮᱞ ᱠᱟᱛᱮ ᱟᱡᱟᱜ ᱴᱤ᱒᱐ᱟᱭᱤ ᱮ ᱮᱛᱚᱦᱚᱵ ᱠᱮᱫᱟ᱾ ᱮᱛᱚᱦᱚᱵ ᱨᱮ ᱑/᱘ ᱮ ᱦᱟᱛᱟᱣ ᱞᱮᱫᱟ, ᱟᱨ ᱛᱟᱭᱚᱢ ᱜᱮᱢ ᱨᱮ ᱩᱱᱤ ᱫᱚ ᱛᱷᱟᱭᱞᱮᱸᱰ ᱵᱤᱨᱩᱫᱷ ᱨᱮ ᱒/᱘ ᱮ ᱦᱟᱛᱟᱣ ᱠᱮᱫᱟ ᱟᱨ ᱢᱮᱪ ᱨᱮᱱ ᱠᱷᱮᱞᱚᱸᱰᱤᱭᱟᱹ ᱧᱩᱛᱩᱢ ᱮ ᱮᱢ ᱮᱱᱟ (ᱵᱷᱟᱹᱜᱤ ᱜᱮ ᱚᱱᱟ ᱜᱮᱢ ᱨᱮ ᱴᱤ᱒᱐ᱟᱭᱤ ᱥᱴᱮᱴᱚᱥ ᱵᱟᱝ ᱛᱟᱦᱮᱸ ᱠᱟᱱᱟ)᱾

ᱩᱱᱤ ᱫᱚ ᱑᱐ ᱯᱷᱮᱵᱽᱨᱩᱣᱟᱨᱤ ᱒᱐᱑᱗ ᱨᱮ ᱒᱐᱑᱗ ᱛᱤᱨᱞᱟᱹ ᱠᱨᱤᱠᱮᱴ ᱣᱟᱨᱞᱰ ᱠᱟᱯ ᱠᱣᱟᱞᱤᱯᱷᱟᱭᱚᱨ ᱨᱮ ᱟᱭᱟᱨᱞᱮᱸᱰ ᱵᱤᱨᱩᱫᱷ ᱨᱮ ᱟᱡᱟᱜ ᱛᱤᱨᱞᱟᱹ ᱳᱣᱟᱱ ᱰᱮ ᱤᱱᱴᱟᱨᱱᱮᱥᱱᱟᱞ ᱠᱨᱤᱠᱮᱴ (ᱳᱰᱤᱟᱭᱤ) ᱮ ᱮᱛᱚᱦᱚᱵ ᱠᱮᱫᱟ᱾ ᱩᱱᱤ ᱫᱚ ᱒᱖ ᱢᱮ ᱒᱐᱑᱗ ᱨᱮ ᱦᱤᱱᱫᱩᱥᱛᱟᱱ ᱴᱟᱭᱤᱢᱥ ᱫᱟᱨᱟᱭ ᱛᱮ ᱥᱚᱢᱢᱟᱱ ᱮ ᱧᱟᱢ ᱞᱮᱫᱟ, ᱟᱡᱟᱜ ᱪᱮᱛᱟᱱ ᱓᱐ ᱓᱐ ᱥᱮᱨᱢᱟ ᱠᱷᱚᱱ ᱞᱟᱛᱟᱨ ᱯᱷᱤᱪᱚᱨ ᱮᱱᱮᱡ ᱞᱟᱹᱜᱤᱫ ᱮᱪᱴᱤ ᱭᱩᱛᱷ ᱯᱷᱳᱨᱟᱢ ᱨᱮ᱾ ᱡᱳᱥᱤ ᱫᱚ ᱒᱐᱑᱗ ᱛᱤᱨᱞᱟᱹ ᱠᱨᱤᱠᱮᱴ ᱣᱟᱨᱞᱰ ᱠᱟᱯ ᱨᱮᱱᱟᱜ ᱯᱷᱟᱭᱱᱟᱞ ᱨᱮ ᱥᱮᱴᱮᱨ ᱞᱟᱹᱜᱤᱫ ᱵᱷᱟᱨᱚᱛᱤᱭᱚ ᱫᱚᱞ ᱨᱮᱱ ᱦᱟᱹᱴᱤᱧ ᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱫᱚᱞ ᱫᱚ ᱤᱝᱞᱮᱱᱰ ᱠᱷᱚᱱ ᱟᱨᱮ ᱨᱚᱱ ᱛᱮ ᱦᱟᱨᱟᱣ ᱞᱮᱱᱟ᱾

ᱚᱠᱴᱚᱵᱚᱨ ᱒᱐᱑᱘ ᱨᱮ, ᱩᱱᱤ ᱫᱚ ᱣᱮᱥᱴ ᱤᱱᱰᱤᱡᱽ ᱨᱮ ᱒᱐᱑᱘ ᱟᱭᱤᱥᱤᱥᱤ ᱛᱤᱨᱞᱟᱹ ᱣᱟᱨᱞᱰ ᱴᱣᱮᱱᱴᱤ᱒᱐ ᱴᱩᱨᱱᱟᱢᱮᱱᱴ ᱞᱟᱹᱜᱤᱫ ᱵᱷᱟᱨᱚᱛ ᱨᱮᱱᱟᱜ ᱥᱠᱚᱣᱟᱰ ᱨᱮ ᱧᱩᱛᱩᱢ ᱮ ᱚᱞ ᱞᱮᱫᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ